AV-suunnittelu

AV-suunnittelun eli audiovisuaalisen tekniikan suunnittelun tarkoituksena on tuottaa riittävät suunnitelmat audiovisuaalisen tekniikan tarpeista muiden suunnittelualojen lähtötiedoiksi (mm. arkkitehti-, sisustus-, LVI- (lämmitys-, vesi- ja ilmastointi-) ja sähkösuunnittelua) sekä mahdollistaa AV-tekniikan tarvitsemien tarpeiden kilpailuttaminen (esim. sähkö- ja teleliitännät sekä AV-kaapelointi osana AV-urakkaa sekä AV-järjestelmien toteuttamiseen tarvittavat rakennustekniset aputyöt osana rakennusurakkaa).
Lisäksi AV-suunnitelmat mahdollistavat AV-urakan tai laitehankinnan kilpailuttamisen siten, että saadut suunnitelmat ovat yhdenmitallisia ja näin saadut urakkahinnat vertailukelpoisia.
AV-suunnittelu on yksi taloteknisen suunnittelun erikoisaloista, kuten akustiikka-, keittiö- tai turvasuunnittelu.
AV-suunnittelijan yksi tärkeimmistä tavoitteista on sovittaa AV-tekniikka osaksi rakennuksen kokoisratkaisua, jotta AV-tekniikan erityisvaatimukset on huomioitu osana rakentamisen kokonaisuutta. 

Laajimmassa merkityksessään AV-suunnittelu avustaa kaikkia suunnittelualueita esitystilan optimoimiseksi käyttötarkoitukseensa: 
Arkkitehti- ja sisustussuunnittelua tilojen mitoituksissa, akustisissa ratkaisuissa, sisustusmateriaaleissa ja värityksissä, erikoiskalusteissa jne. 
Rakennesuunnittelua ripustuskuormissa, reikäkuvissa jne. 
LVI-suunnittelua lämpökuormien määrittämisessä, jäähdytystarpeissa, kanavien sijoittelussa jne. 
Sähkösuunnittelua sähköpisteissa, kaapelireiteissä ja kaapeloinnissa, valaistuksen määrityksissa ja ohjauksessa jne.
Rakennuttajia hankesuunnittelmien tarkentamisessa, suunnittelun ohjauksessa, AV-urakoiden kilpailutuksessa ja valvonnassa. 

AV-suunnittelu sisällytetään vaativissa kohteissa tasavertaisena suunnittelualueena muiden perinteisten suunnittelualueiden joukkoon. Vaativissa saneerauskohteissa, joissa AV-tekniikka on laadukas ja asettaa runsaasti vaatimuksia muille suunnittelualueille, toimii AV-suunnittelija usein pääsuunnittelijana ja päävalvojana. AV-suunnittelu voi tarkoittaa myös järjestelmäsuunnittelua. Siinä tapauksessa av-suunnittelu keskittyy vain esitystekniikan määrittämiseen ja keskeisten ohjeiden antamiseen esim. sähkösuunnittelua varten. Kapeampi suunnitteluohjelma voi riittää, jos tila vain remontoidaan av-esitystilaksi tai vain esitysjärjestelmä uusitaan.

Suunnitelman osat
AV-suunnittelu jakautuu normaalisti kolmeen suunnittelun päävaiheeseen:
 LuonnossuunnitteluLuonnossuunnittelun tavoitteena on tuottaa riittävät tiedot AV-esitystekniikan vaikutuksista mm. tilan mitoitukseen, aputilojen tarpeeseen, laitetekniikan tilatarpeisiin ja sijoituksiin sekä erikoisrakenteisiin. Luonnossuunnitteluvaiheessa määritetään olennaisena osana myös alustava kustannusarvio. Lisäksi luonnostellaan AV-järjestelmien toteutukseen liittyvä aikataulu osana yleisaikataulua.

 Muita suunnittelualoja tukeva AV-suunnitteluTässä suunnitteluvaiheessa av-suunnittelun tehtävänä on tuottaa yksityiskohtaiset suunnittelu- ja lähtötiedot muiden suunnittelualojen suunnittelijoille AV-esitystekniikan vaatimusten huomioimiseksi. Laajinta osaa AV-tukisuunnittelussa kutsutaan tässä suunnitteluvaiheessa ns. av-sähkösarjaksi, koska yksi oleellisimmista suunnitteluvaiheen tavoitteesta on saada saada sähkö- ja teleurakan urakkalaskentaan liitettävät urakkalaskentatiedot AV-järjestelmien osalta. AV-sähkösarjan lisäksi tässä vaiheessa tuotetaan myös arkkitehti- sisustus- rakenne- LVI ja sisustussuunnittelua varten yksityiskohtaiset tarkesuunnitelmat ja selvitykset AV-esitystekniikan vaatimuksista.
 UrakkalaskentasarjaSuunnitteluvaiheen tarkoituksena on tarvittaessa tarkentaa tai päivittää aikaisemmin tuotettuja suunnitelmia sekä täydentää AV-suunnitelmat urakkalaskentasarjaksi. Tällöin suunnitelmia täydennetään mm. työselostuksen, periaate- ja kytkentäkaavioiden, detaljien sekä laiteluettelon osalta. Suunnittelun vaiheen tärkein tavoite on mahdollistaa yhdenvertainen urakkalaskenta sekä tuottaa urakkalaskentaa varteen kaikki oleelliset taustatiedot, jotta urakkalaskijat ovat yhdenvertaisessa asemassa, saavat oleelliset ja riittävät taustatiedot sekä pystyvät suunnitelmien avulla laskemaan yhdenvertaisia ja näin vertailukelpoisia tarjouksia. 

Lisäksi tarvittaessa:
 HankintapalvelutNormaalisti AV-suunnittelija toimii tilaajan apuna hankintavaiheessa vähintäänkin AV-tarjouksien vertailussa sekä laatii suoritetun tarjousvertailun pohjalta hankintaehdotuksen tilaajalle. Usein AV-suunnittelija hoitaa hankintapalveluita myös laajemmin esim. rakennuttajakonsultin tai valvojan apuna, jolloin AV-suunnittelija toimii erikoisasiantuntijana urakkaneuvotteluissa, työmaakokouksissa sekä AV-urakan vastaanotossa ja mahdollisessa taloudellisessa loppuselvityksessä. Tällä menettelyllä varmistetaan, että alkuperäisien suunnitelmien linjauksesta ei missään vaiheessa poiketa sopimatta, jolloin AV-järjestelmien toiminnallisen kokonaisuus varmistetaan koko toteutusprosessin ajan.

 Auttava valvonta osana suunnittelutoimeksiantoa.Rajallisen kokoluokan AV-hankinnoissa hankkeen AV-suunnittelija voi tarvittaessa toimia auttavana AV-valvona ja osaltaan valvoa ja ohjata työmaan etenemistä. Laajemmissa AV-teknisissä toteutuksissa AV-suunnittelijan lisäksi voidaan käyttää apuna myös AV-tekniikkaan erikoistunutta rakennuttajaa sekä valvojaa ja käyttäjäkonsulttia.

Muiden suunnittelualueiden avustaminen perustuu käyttäjän kanssa laadittuun AV-esitystilojen hankesuunnitelmaan, jossa määritetään esitystilanteet ja niiden edellyttämät kiinteät av-tekniset laitteet, av-varaukset, erikoisvalaistusjärjestelmät, kuvan- ja äänensiirto, videoneuvottelu jne. jne Keskeinen osa hankesuunnitelmaan on luonnollisesti kustannusarvio, jonka perusteella hankintoihin voidaan varautua ja tai korjata budjettia vastaavaksi. Varsinaiset AV-suunnittelu-asiakirjat muodostuvat yleensä AutoCAD-pohjaisista piirustuksista, joissa AV-esitystekniikka on mitoitettu pohja- ja leikkaus- ja kalustepiirustuksiin.

Tämän lisäksi AV-suunnitelmiin kuuluvat tyypillisesti:
Esitysjärjestelmän lohkokaaviot (ryhmäkeskus sekä audio-video-ja ohjauskaavio)
Laite- ja varusteluettelot
Kaapelivetoluettelot
Työselitys / urakkaohjelma
Urakkarajaliite

Lähteet
 http://www.avita.fi
 http://decorat.fi/ 
 ST 653.10
 RT96-10656

Suunnittelu ja innovaatio
Audiovisuaalinen tekniikka